На пасяджэнні зацверджаны і персанальны склад гэтага савета. Узначаліць яго першы намеснік міністра інфармацыі Беларусі Ігар Луцкі. У склад савета таксама ўвойдуць спецыялісты ў галіне рэдакцыйна-выдавецкай дзейнасці і СМІ - тых, якія рэкамендаваны Мінінфармам і грамадскімі абяднаннямі журналістаў. Гэта намеснік старшыні ГА Беларускі саюз журналістаў Сяргей Сверкуноў, генеральны дырэктар УП Агенцтва Мінск-Навіны Кацярына Дубінская, старшыня ГА Беларуская асацыяцыя журналістаў Андрэй Бастунец, галоўны дырэктар Галоўнай дырэкцыі Першага нацыянальнага канала Беларускага радыё Антон Васюкевіч, першы намеснік генеральнага дырэктара РУП БелТА Аксана Кірыльчык, а таксама першы намеснік галоўнага рэдактара газеты Советская Белоруссия Міхаіл Лябедзік.